**Hector de Maris** je bio jedan od najvažnijih viteza arturovog Okruglog stola, engleski polubrat Lancelota, rođen u vanbračnoj vezi kralja Bana od Benoica (brat Lancelototova oca Borsa) sa djevicom Maris, nakon što mu je oca Merlin slučajno začarao.

Izgleda da je Thomas Malory u svom epu Le Morte Darthur prvi put pisao o *Ector de Marisu* u poglavlju o Lancelotu. Tu se priča kako je Lancelot napustio Arturov dvor sa rođakom Lionelom kako bi doživio avanture. U jednoj od njih Lancelot je zadrijemao ispod stabla kad je Lionel ugledao viteza Turquina kako jaše pored njih. On je bez da probudi Lancelota nasrnuo je na njega, ali ga Turquin srušio sa konja. Istovremeno je saveznica Turquina čarobnica Morgana le Fay iz drugog smjera zaskočila i zarobila uspavanog Lancelota. U međuvremenu je Hector saznao da je Lancelot napustio dvor i pošao u potragu za njim.

Kad je dojahao do Turquinovog zamka saznao je od lokalnog šumara što se dogodilo. Izazvao je Turquina na dvoboj, ali ga je ovaj savladao i bacio sa ostalima u tamnicu. U njoj je čamio sa ostalima sve dok ih Lancelot nije oslobodio. Kad je Kralj Mark poslao Tristana u [[Irska|Irsku po nevjestu Izoldu, oluja je njegov brod odbacila pored Camelota, gdje ga je srdačno ugostio Hector de Maris.

Kad je Tristan netragom nestao nakon turnira u zamku Maiden, Hector je bio jedan od devetorice vitezova koji su kenuli u potragu za Lancelotom.

I pored povremenih poraza Hector je bio vješt i hrabar vitez, što je i dokazao u borbama po turnirima, zna se da je na turniru vojvode Galeholta pobjedio strašnog Palamedesa.

Dok su besciljno lutali za Lancelotom, Hector i Percival iskoritili su vrijeme da se zagriju u borbi, ali je taj naizgled bezazleni prijateljski meč imao kobne posljedice za obojicu, jer su završili na podu smrtno ranjeni. Spasile su ih Percivalove molbe upućene Svetom gralu koji ih je izlječio i ozdravio. Na kraju te anegdote Hector i Percival pronašli su Lancelota na Otoku sreće (Joyous Isle) gdje je živio s Elaine, pa su ga uspjeli nagovoriti da se vrati u Camelot.

Nakon konačnog raskola između Arthura i Lancelota - Hector je stao na polubratovu stranu i pomogao mu spasiti Guineveru od smrtne kazne. Nakon tog pobjegao je zajedno sa njim u egzil. On je bio jedan od posljednjih vjernih sudrugova, koji mu je pomogao da se skloni u samostan Nadbiskupa od Canterburyja, do kog sam nije stigao jer je u međuvremenu Lancelot umro.

Nakon Lancelotove smrti, Hector je zajedno sa Borsom, Blamorom i Bleoberisom krenuo u Svetu Zemlju u rat protiv Saracena, gdje je i poginuo.

Izvori
------

1. 1 2 3 4 5 6 7 8  „*Ector*" (engleski). Nightbringer. Arhivirano iz originala na datum 2018-02-15. Pristupljeno 24. 10. 2017.

Vanjske veze
------------

* *Ector* na portalu Nightbringer Arhivirano 2018-02-15 na Wayback Machine-u (`en`)

| * p
* r
* u
Legende o Kralju Arthuru |
| --- |
| Ključne osobe | Kralj Arthur • Constantine • Sir Ector • Vojvoda od Cornwalla • Guinevere • Igraine • Izolda • Gospa od jezera • Kralj Lot • Kralj Mark • Merlin • Mordred • Morgana le Fay • Morgause • Uther Pendragon |
| Vitezovi Okruglog stola | Aglovale • Agravain • Bagdemagus • Bedivere • Bors • Breunor • Calogrenant • Caradoc • Dagonet • Dinadan • Gaheris • Galahad • Gareth • Gawain • Geraint • Griflet • Hector de Maris • Kay • Lamorak • Lancelot • Leodegrance • Lionel • Lucan • Maleagant • Marhaus • Palamedes • Pelleas • Pellinore • Percival • Safir • Sagramore • Segwarides • Tor • Tristan • Urien • Ywain • Ywain Kopile • Elyan Bijeli • Sir Ector |
| Predmeti | Excalibur • Sveti gral • Okrugli stol • Opasna stolica |
| Mjesta | Avalon • Brocéliande • Caerleon • Camelot • Corbenic • Cornwall • Logres • Lyonesse • Sarras • Tintagel |